I skuffelsen over sitt parti og uten illusjoner om hva som sto henne i vente, bestemte hun seg for å begå selvmord. Hennes venner gjorde flere forsøk på å få henne til å ombestemme seg, men de lyktes ikke. Den første gangen hun forsøkte å ta sitt eget liv, var på toget på vei til München 17. mai 1933. Hun tok en overdose sovemiddel, men ble reddet. Den 8. juni tok hun på nytt en overdose sovemiddel, denne gangen hjemme i sin egen leilighet i München. Hun ble funnet død en tid senere, og to uker etter hennes død nedla de nasjonalsosialistiske myndighetene forbud mot SPDs virksomhet og eksistens.